ವಿನಾಯಕ ಸ್ತುತಿ


ವಿನಾಯಕ ಸ್ತುತಿ:
ಮುದಾಕರಾತ್ತ ಮೋದಕಂ ಸದಾವಿಮುಕ್ತಿ ಸಾಧಕಂ
ಕಲಾಧರಾವ ತಂಸಂಕಂ ವಿಲಾಸಿಲೋಕ ರಕ್ಷಕಮ್ |
ಅನಾಯಕೈಕ ನಾಯಕಂ ವಿನಾಶಿತೇಭ್ಯಧೈತ್ಯಕಂ
ನತಾಶುಭಾಷು ನಾಶಕಂ ನಮಾಮಿತಂ ವಿನಾಯಕಮ್ || ೧ ||

ನತೇತರಾತಿ ಭೀಕರಂ ನವೋದಿತಾರ್ಕಭಾಸ್ವರಂ
ನಮತ್ಸುರಾರಿ ನಿರ್ಜರಂ ನತಾಧಿಕಾಪ ದುದ್ಧರಮ್ |
ಸುರೇಶ್ವರಂ ನಿಧೀಶ್ವರಂ ಗಣೇಶ್ವರಂ ಮಹೇಶ್ವರಂ
ಗಜೇಶ್ವರಂ ತಮಾಶ್ರಯೇ ಪರಾತ್ಪರಂ ನಿರಂತರಮ್ || ೨ ||

ಸಮಸ್ತಲೋಕ ಶಂಕರಂ ನಿರಸ್ತದೈತ್ಯ ಕುಂಜರಂ
ಧರೇತರೋದರಂವರಂ ವರೇಭವಕ್ತ್ರಮಕ್ಷರಮ್ |
ಕೃಪಾಕರಂ ಕ್ಷಮಾಕರಂ ಮುದಾಕರಂ ಯಶಸ್ಕರಂ
ಮನಸ್ಕರಂ ನಮಸ್ಕೃತಾಂ ನಮಸ್ಕರೋಮಿ ಭಾಸ್ವರಮ್ || ೩ ||

ಅಕಿಂಚನಾರ್ತಿ ಮಾರ್ಜನಂ ಚಿರಂತನೋಕ್ತಿ ಭಾಜನಂ
ಪುರಾರಿಪೂರ್ವನಂದನಂ ಸುರಾರಿಗರ್ವ ಚರ್ವಣಮ್ |
ಪ್ರಪಂಚನಾಶಭೀಷಣಂ ಧನಂಜಯಾದಿ ಭೂಷಣಂ
ಕಪೋಲದಾನವಾರಮಂ ಭಜೇಪುರಾಣ ವಾರಣಮ್ || ೪ ||

ನಿತಾಂತಕಾಂತಿ ದಂತಕಾಂತ ಮಂತಕಾಂತಕಾತ್ಮಜಂ
ಅಚಿಂತ್ಯರೂಪ ಮಂತಹೀನ ಮಂತರಾಯ ಕೃಂತನಮ್ |
ಹೃದಂತರೇ ನಿರಂತರಂ ವಸಂತಮೇವ ಯೋಗಿನಾಂ
ತಮೇಕದಂತ ಮೇವತಂ ವಿಚಿಂತಯಾಮಿ ಸಂತತಮ್ || ೫ ||

ಮಹಾಗಣೇಶ ಪಂಚರತ್ನಮಾದರೇಣ ಯೋನ್ವಹಂ
ಪ್ರಜಲ್ಪತಿಪ್ರಭಾತಕೇ ಹೃದಿಸ್ಮರಂ ಗಣೇಶ್ವರಮ್ |
ಅರೋಗತಾಮದೋಶತಾಂ ಸುಸಾಹಿತೀಂ ಸುಪುತ್ರತಾಂ
ಸಮಾಹಿತಾಯುರುಷ್ಟಭೂತಿ ಮಭ್ಯುಪೈತಿ ಸೋಚಿರಾತ್ || ೬ ||

ನೋಡಿ
 *ಆದಿತ್ಯಹೃದಯಂ
 .ಶ್ರೀರಾಮರಕ್ಷಾಸ್ತೋತ್ರ
 .ದಕ್ಷಿಣಾ ಮೂರ್ತಿ ಸ್ತೋತ್ರಮ್
.ವಿನಾಯಕ ಸ್ತುತಿ
.ಪ್ರಾತಸ್ಸ್ಮರಣಸ್ತೋತ್ರಮ್
. ವಿರ್ವಾಣ ಷಟ್ಕಮ್‎

ಪರಿವಿಡಿ

 ವಿಕಿಸೋರ್ಸ್ ಪುಟಗಳು
 ಸ್ತೋತ್ರಗಳು
 ವಿಕಿಸೋರ್ಸ್ ಪುಟಗಳು
 ಸಂಸ್ಕೃತ ಸಾಹಿತ್ಯ

ಉಲ್ಲೇಖ